Anfield

Anfield je štadión v anglickom Liverpoole. Bol postavený v roku 1884 v oblasti Stanley Parku, kde začal hrať svoje domáce zápasy Everton FC. V roku 1892, po rozpore s majiteľom štadiónu Johnom Houldingom, sa Everton FC premiestil do Goodison Parku a John Houlding založil nový klub Liverpool FC, ktorý svoje domáce zápasy hrá na Anfielde. Kapacita Anfieldu sa zväčšila po prestavbe o 8 000 sedadiel, dnes teda ponúka miesta pre 54 000 divákov. Cena výstavby tohto štadióna bola 550 000 libier.

Tribúny, história 
V roku 1906 bola jedna z tribún pomenovaná the Spion Kop, čo bol kopec, na ktorom sa odohrala bitka v druhej búrskej vojne. V
tejto bitke bolo zabitých okolo 300 vojakov z Lancashire regimentu. Väčšina z týchto vojakov boli Scousers, čo sú obyvatelia Liverpoolu a okolia. Fanúšikovia, ktorí tribúnu the Kop navštevujú, sú známi ako tí najhlučnejší fanúšikovia na štadióne a hovoria si príznačne Kopites. V svojej dobe mala tribúna kapacitu cez 28 000 fanúšikov, čo bola z hľadiska kapacity jedna z najväčších tribún na svete. Dlho sa traduje, že ak domáci kapitán vyhrá rozlosovanie mincí pred výkopom, zvolí si hru s tribúnou the Kop za chrbtom. Druhý polčas potom tím hrá proti the Kop, čo mu má pomôcť vo väčšej agresivite a bojovnosti. V roku 1975 bola kvôli získaniu licencie znížená kapacita na 22 000 divákov, v roku 1989 kvôli tragédii na štadióne Hillsborough bola znížená znova. V roku 1994 bola kompletne prebudovaná na tribúnu pre sediacich divákov s kapacitou 12 390 divákov.

Ďalšou tribúnou je Anfield Road Stand. Táto tribúna je oproti tribúny the Kop a nachádza sa tu sektor pre hosťujúcich fanúšikov. Táto tribúna je na Anfield Road najnovšia, prestavaná bola v roku 1998 a má kapacitu 9 074 divákov. Bočné tribúny sú Centenary Stand s kapacitou 11 762 divákov a Main Stand s kapacitou 12 227 divákov. Main Stand je najstaršou tribúnou, naposledy bola prestavovaná v roku 1973. V zázemí sú umiestnené hráčske šatne a riaditeľské boxy. Štadión je zaradený na listine UEFA ako 4 hviezdičkový štadión.

30. júla udelila liverpoolská radnica povolenie na stavbu nového štadióna pre 61 000 sediacich divákov, ktorý bude stáť o niekoľko sto metrov ďalej v Stanley Parku. Dňa 8. septembra radnica súhlasí s prenájmom pozemku na 999 rokov. Po prevzatí klubu Georgom Gill Jr a Tomom Hicksom vo februári 2007 noví majitelia potvrdili zámer vybudovať nový štadión, nakoniec ale na štadión nedali nič a ich snahou bolo zničenie klubu ako takého. R. 2011 k obrovskej radosti fanúšikov Liverpoolu boli nahradení spoločnostou FSG v ktorej čele stojí nový vlastník John William Henry II, ktorý sa do klubu nebojí investovať.

Dňa 22. 9. 2012 sa v Daily mail objavilo, že k žiadnemu projektu s novým štadiónom nedôjde, ale naopak Liverpool rozšíri svoj existujúci stánok na 60 000 miest. K zvýšeniu kapacity dôjde na tribúnach Main Stand a Anfield Road stand. Správa zatiaľ nie je oficiálne zverejnená, ale je veľmi reálne, že k nej dôjde. Liverpool za prestavbu zaplatí asi 150 miliónov libier, čo je obrovský rozdiel oproti 400 miliónom libier, ktoré by klub stál nový štadión. Pred prestavbou štadióna tiež musí dôjsť k odkúpeniu domov v obytnej štvrti blízko štadióna a k ich zbúraniu, aby bolo získané potrebné miesto na rozšírenie štadióna a parkoviska.

Iné projekty

Externé odkazy 
 Anfield na LiverpoolFC.com

Zdroj

Futbalové štadióny v Anglicku
Stavby v Liverpoole
Architektúra z 1884
Šport v Liverpoole